title: Britannia
text: Britannia, skrivet Brittania a-wechoù ivez, zo un anv-lec'h istorel latin. 
  
   Britannia eo an anv roet da Enez Vreizh (lod a lavar Preden) en amzer an Impalaeriezh roman. Klotañ a ra gant Bro-Saoz, Bro-Gembre, Kerne-Veur ha Bro-Skos a vremañ.
   Kavout a reer an anv-se da skouer 
   en oberennoù Caesar ha Tacitus,
   e titl oberenn istorel Sant Gweltaz : De excidio Britanniae' skrivet er VIvet kantved.
  
   Britannia eo ivez anv ar broviñs roman savet el lodenn eus Enez Vreizh aloubet gant ar Romaned, rak ne oa ket aloubet an enezenn a-bezh, ha Kaledonia, da skouer, a oa chomet dizalc'h; rannet e voe proviñs Britannia avat, hag adanvet ar rannoù anezhi. E 167 da skouer e voe krouet 
   Britannia Inferior, hag Eboracum (York) he c'hêrbenn 
   Britannia Superior, ha Londrez he c'hêrbenn 
  
   E deroù ar Grennamzer e voe roet an anv Britannia ivez d'ar vro a oa anvet Arvorig betek-hen, dre ma oa annezet kalz Brezhoned eno. Graet e veze Britannia Minor anezhi, evit lakaat kemm gant eben, a oa anvet Britannia Major.
  
   Goude-se e voe fardet anvioù nevez diwar an anv latin Britannia:
   Britain e saozneg, a dalvezo evit Enez Vreizh en he fezh
   Bretagne e galleg a dalvezo evit Breizh hepken peurvuiañ
   ma vo ret treiñ Britannia Major d'ober Grande-Bretagne e galleg
  
   E saozneg 
  
   E saozneg e vez graet an anv Britannia eus meur a dra:
   Rouantelezh Breizh-Veur, da lavaret eo an unaniezh etre Bro-Saoz, Kembre ha Bro-Skos, abaoe uvaniezh 1707.
   Rouantelezh Unanet Breizh-Veur hag Iwerzhon a gemeras he lec'h adalek 1801 dindan ar roue Jord III.
   Rouantelezh Unanet Breizh-Veur ha Norzhiwerzhon, anv kemeret gant ar memes rouantelezh adalek 1927, dindan ren Jord VI, goude dieubidigezh stad Iwerzhon. 
  
   E saozneg e vez graet an anv Britannia ivez eus ur vaouez zo enkorfadur pe skeudennadur mojennel ar vro-se, pe hini an impalaeriezh kozh;
   Honnezh eo a vez gwelet war ar pezhioù moneiz, evel Marianne evit ar Republik C'hall.
  
   Douaroniezh 
   Britannia Bridge, Pont Britannia e kembraeg, ur pont etre Enez Mon ha douar-bras Kembre
   Britannia (Ottawa), ur c'harter en Ottawa, Kanada.
   Britannia Beach, ur gêr vihan e-kichen Vancouver, e British Columbia, e Kanada.
  
   C'hoarioù 
   Britannia (Ultima), ur vro en heuliad c'hoarioù Ultima.
   Britannia (Ultima Online), er c'hoari Ultima Online.
   Britannia (c'hoari), ur c'hoari taol istorel.
  
   Dezougen 
   Britannia Airways, un aerlinenn charterioù staliet e Breizh-veur, anvet Thomsonfly abaoe 2005.
   HMY Britannia, ul lestr roueel e Breizh-Veur, eoriet e Din-Edin e Bro-Skos. 
   RMS Britannia, ur mordreizher bras eus ar "British Cunard Steamship Lines".
   BR standard class 7, ar stlejerez dre aezhenn "Britannia class" implijet war an hentoù-houarn breizhveurat.
   70000 Britannia, ar stlejerez kentañ eus ar rummad.
   Bristol Britannia, un hirdreizher savet gant ar "Bristol Aeroplane Company" e 1952.
  
   Morlu 
   HMS Britannia, anv un nebeud listri brezel eus morlu roue Breizh-Veur.
  
   Embann 
   Britannia (kelaouenn), ur gelaouenn evit Breizhveuriz divroet embannet e Kanada. 
   Britannia (kazetenn), ur gazetenn embannet gant ar maouezed a-du gant ar gwir ar maouezed da votiñ (WSPU) hag adbadezet e-doug ar c'hentañ brezel bed.
  
   Menegoù all eus an anv Britannia 
  Kavout a reer an anv e-barzh: 
   Rule Britannia, kan ar vrogarourien vreizhveurat, a gammgemerer a-wezhioù evit kan broadel ar Rouantelezh Unanet, kanet ivez gant harperien kleub ar Glasgow Rangers , brudet da vout protestanted, evel kan enepkatolik hag enepiwerzhonat; 
   En droienn Cool Britannia, ijinet er bloavezhioù 1990 evit ober anv eus ur Rouantelezh Unanet o ren war an holl c'hizioù, re ar sonerezh pop, an dilhad hag ar gemenerien-veur, al letioù hag an tier-debriñ zoken.
  
   Diwar an anv Britannia... 
  ... eo bet savet an anvioù saoznek:
  
   Britain, a zo roet da Vreizh-Veur. 
   Britanny, pe Brittany, an anv roet da Vreizh.
  
  Diwarnañ eo bet savet ivez an anv gallek Bretagne''.
  
  Liammoù diavaez
   https://www.historyfiles.co.uk/FeaturesBritain/PrehistoryBritain02.htm
  
  Lec'hanvadurezh latin